b"\n_START_ARTICLE_\nRufaqa\n_START_SECTION_\nSerbuan\n_START_PARAGRAPH_\nPada 25 Nov 2006, seramai 4 \xe2\x80\x98sheikh\xe2\x80\x99 yang juga ahli perniagaan besar adalah antara 100 ahli Rufaqa\xe2\x80\x99 diberkas oleh Jabatan Agama Islam Selangor (JAIS) kerana cuba menghidupkan semula ajaran Al-Arqam di di premis kedai di No. 31A, Jalan Snooker 13/28 Seksyen 13 , Shah Alam, Selangor jam 4.30 petang ._NEWLINE_51 lelaki, perempuan (35), remaja (termasuk pelajar sekolah) dan kanak-kanak (10) dibebaskan dengan ikat jamin . 80\xc2\xa0% pengikut adalah penduduk luar Selangor yang datang dari Sabah, Kelantan, Johor, Kelantan, Terengganu dan Utara Semenanjung. Mereka bekas ahli kumpulan Al-Arqam dan hanya 5 hingga 10 peratus adalah ahli baru._NEWLINE_Mereka akan dituduh di bawah Seksyen 12(c) Enakmen Jenayah Syariah Selangor kerana mengembangkan ajaran \xe2\x80\x98Aurad Muhammadiah\xe2\x80\x99 dan menghidupkan semula Al-Arqam._NEWLINE_Ahli Kumpulan Rufaqa\xe2\x80\x99 masih memakai gelaran yang sama seperti Al-Arqam dulu seperti Abuya, Putera Bani Tamim, Ruhul Muqaddasah dan Sohibus Zaman. Kumpulan Rufaqa\xe2\x80\x99 itu diketuai oleh Ashaari Muhammad yang sebelum ini adalah ketua kumpulan Al-Arqam yang diharamkan pada 1995. Ketika serbuan , dua penceramah bergelar Sheikh sedang memberi penerangan sebelum menjalankan sesi 'Ambil Power'._NEWLINE_Kementerian Dalam Negeri , Jabatan Kemajuan Islam Malaysia (Jakim) dan pegawai Ibu Pejabat Polis Bukit Aman merampas buku dan risalah dari ahli kumpulan Rufaqa\xe2\x80\x99 yang ditahan untuk dijadikan bukti._NEWLINE_Abdul Rahman Palil menyatakan\xc2\xa0; Ashaari berdiam diri lebih 10 tahun , giat mencari ahli baru dan sebuah banglo di Nilai Spring, Nilai , Negeri Sembilan dijadikan sebagai markas baru. Ashaari Muhamad didakwa memperkenalkan (mentera) yang menyimpang akidah untuk rawatan kasih sayang kepada pengikutnya._NEWLINE_Skrip mentera berkenaan\xc2\xa0;_NEWLINE_\xe2\x80\x98\xe2\x80\x98Assalamualaikum Abuya, Ruhul Muqaddasah, Sohibus Zaman, Fata At-Tamimi, bantulah kami anak-anakmu, minta power, Abuya Sohibus Zaman, minta power, Aurad Muhammadiah, yang Tuhan simpankan di Luh Mahfuz, untuk Putera Bani Tamim, sebagai karomahnya yang engkau anugerahkan kepadanya, untuk buangkanlah segala bisa-bisa, penyakit zahir dan batin dan segala gangguan yang ada dalam diri kawan saya, dengan izin Mu ya Allah, dengan berkat Fata At-Tamimim, dengan berkat Imam Mahdi,\xe2\x80\x9d. Kemuncak kematangan karomah atau power ialah apabila pengikut menuding jari ke arah kapal terbang dengan niat jatuh, akan jatuhlah kapal terbang itu._NEWLINE_Penceramahnya mendakwa pengikut Fata At-Tamimi bakal memperoleh karomah Imam Mahdi yang akan mengalir pada setiap orang dengan mengamalkan Aurad Muhamadiah. Dengan karomah itu barulah ahli Rufaqa\xe2\x80\x99 boleh menentang Yahudi dan Nasrani manakala yang tidak mengamalkannya akan menjadi pengikut \xe2\x80\x98Dajal\xe2\x80\x99.\n_START_SECTION_\nPerbicaraan Rufaqa\n_START_PARAGRAPH_\nMohd. Zamri Azhar @ Nadzri bekas pengikut al Arqam didakwa menghidupkan semula ajaran al Arqam dan dibicarakan di Mahkamah Rendah Syariah Shah Alam pada 19 Mac 2006. Perbicaraan dihadapan Hakim Syarie Mohamed Fouzi Mokhtar._NEWLINE_Nordin Ibrahim, 62, dan Hamdan Mohd. Nur, 38 dituduh menghidupkan semula ajaran itu dan mendakwa Ashaari Muhammad sebagai pemimpin paling agung. Nordin didakwa mengendalikan taklimat berkaitan kehebatan Ashaari Muhammad bertujuan menghidupkan semula fahaman atau ajaran Al-Arqam. Kursus itu mengingkari perintah Mufti Selangor yang telah diwartakan pada 15 Ogos 1994. Nordin didakwa melakukan kesalahan itu pada 25 November 2006 di premis kedai di No. 31A, Jalan Snooker 13/28 Seksyen 13 , Shah Alam. Nordin didakwa mengikut Seksyen 12(C) Enakmen Jenayah Syariah Selangor No.9, 1995._NEWLINE_Hamdan Mohd Nur didakwa memiliki buku bertajuk Zikir Agung dan Abuya Pemimpin Paling Ajaib Di Zamannya pada 25 November 2006 di premis kedai di No. 31A, Jalan Snooker 13/28 Seksyen 13 , Shah Alam , premis yang sama."